《秋怀二首》
宋代·郭印

窗户寒生不幕罗，无边愁绪费长哦。
有情尚觉天公老，不饮争如月色何。
岁序峥嵘双鬓改，乾坤离乱一身多。
年来懒读悲秋赋，忍听商声入咏歌。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。